Source: https://kangasniemi.cloudnc.fi/fi-FI/Toimielimet/Tekninen_lautakunta/Kokous_1952020/Yksityisteiden_kunnossapitoavustukset(7499)
Timestamp: 2020-07-12 01:01:22+00:00

Document:
Yksityisteiden kunnossapitoavustukset | Kangasniemi
§ 29 Yksityisteiden kunnossapitoavustukset
KNGDno-2020-106
Yksityisteiden kunnossapitoavustuksiin on varattu tänä vuonna 120.000 € ja perusparannusavustuksiin 30.000 €. Kunnossapitoavustuksista joudutaan kuitenkin siirtämään 15.000 € perusparannusavustuksiin, joten käytettävissä on 105.000 €.
Viime vuoden alusta voimaan tullut uusi yksityistielaki aiheutti avustusten jakoperusteisiin muutoksia. Kunta voi edelleen avustaa yksityisteitä itse määrittelemillään perusteilla, mutta yksityistielain nojalla avustusta ei voida enää myöntää sellaisille teille, joille ei ole perustettu tiekuntaa. Kunnan on mahdollista avustaa tällaisia järjestäytymättömiä teitä kuitenkin edelleenkin kuntalain nojalla (kunnan yleistä toimialaa koskevat säännökset, kuntalaki 7 §). Avustuspäätös pitää pystyä perustelemaan siten, että avustaminen on kunnan edun mukaista, yhdenvertaista, oikeudenmukaista ja sen taloudelliset vaikutukset ovat tiedossa.
Kunnanvaltuuston hyväksymien avustusperusteiden mukaisesti avustettavat tiet jaetaan neljään luokkaan:
Erittäin vilkasliikenteinen yksityistie, jolla on huomattavan paljon osakkaiden ulkopuolista liikennettä ja joka on kahden yleisen tien yhdistävä yksityistie eli ns. läpikulkutie, jolla on paikkakunnan liikenteessä huomattava merkitys.
Pysyvän asutuksen pääsytie, joka täyttää aiemman yksityistielain edellyttämät vaatimukset valtion avustuksen saamiseen. (Vähintään 3 pysyvästi asuttua taloutta ja tie tarpeellinen pysyvän asutuksen pääsytienä väh. 1 km:n matkalla).
Järjestäytynyt yksityistie eli tie, jolle on perustettu tiekunta. Tien tulee olla tarpeellinen pysyvän asutuksen pääsytienä vähintään 0,5 km:n matkalla.
Järjestäytymätön tieyritys eli tie, jolle ei ole perustettu tiekuntaa. Tien tulee olla tarpeellinen pysyvän asutuksen pääsytienä vähintään 0,5 km:n matkalla.
Avustettava tien pituus määräytyy vain sen tien osan mukaan, jota vakituinen asutus käyttää, ellei kysymyksessä ole ns. läpikulkutie. Tekninen lautakunta määrittelee vuosittain avustusmäärät eri luokille talousarvioon varatun määrärahan puitteissa.
Avustusperusteet ovat edelleenkin käyttökelpoiset, vaikka luokan II perusteet ovat poistuneet, koska uudessa yksityistielaissa ei ole enää valtion avustuksen suhteen vaatimusta vakituisen asutuksen määrästä tai tien pituudesta. Kunnan avustuksissa voidaan kuitenkin II-luokkaan soveltaa luokan III kriteereitä perustellusti, koska tien kunnossapidon vaatimustaso on samankaltainen riippumatta vakituisen asutuksen määrästä tai sen käyttämästä tien pituudesta. Luokkaan IV on sijoitettu järjestäytymättömät tiet, joiden osalta avustus edellyttää em. kuntalain nojalla tehtävää päätöstä.
Jotta avustukset voidaan jakaa talousarvion puitteisssa, esitetään luokittaiset avustusmäärät seuraavasti:
I-luokka, 280 €/km (v. 2019 300 €/km)
II-luokka, 230 €/km (v. 2019 270 €/km)
III-luokka, 230 €/km (v. 2019 270 €/km)
IV-luokka, 180 €/km (v. 2019 200 €/km).
Avustushakemus hylätään Hietaniemen yksityistien osalta, koska sen vakituisen asutuksen käyttämä tien pituus on vain 0,27 km sekä Kukun, Kaupinselän ja Mustikkavuoren yksityisteiden osalta myöhästyneen hakemuksen vuoksi.
Tekninen lautakunta päättää jakaa yksityisteiden kunnossapitoavustukset yksityistielain ja kunnanvaltuuston hyväksymien avustusperusteiden mukaisesti luokkien I - III osalta liitteiden 1 - 3 mukaisesti.
Luokan IV osalta avustukset myönnetään kuntalain nojalla liitteen 4 mukaisesti. Avustusperuste on vakituisen asumisen tukeminen ja pyrkimys säilyttää myös kunnan haja-asutusalueet elinkelpoisina ja asuttuina.
Avustusten yhteissumma on 104.564 €. Avustettavia teitä on yhteensä 447,85 km ja niiden vaikutuspiirissä on n. 700 vakituisesti asuttua taloutta.
Ilmoitustaulu, maksatus 30.6.2020
TIET1 (1).pdf.pdf (pdf, 11 kt)
TIET2 (1).pdf.pdf (pdf, 51 kt)
TIET3 (1).pdf.pdf (pdf, 36 kt)
TIET4 (1).pdf.pdf (pdf, 14 kt)
Oikaisun voi lähettää sähköpostilla kirjaamo@kangasniemi.fi.
§ 28 Yksityisteiden perusparannuskohteet / Lisäavustukset
§ 30 Osavuosikatsaus tammi-huhtikuu 2020 / Taloudellisten ja toiminnallisten tavoitteiden toteutuminen
§ 31 Tiedoksisaatettavat asiat 2020
§ 32 Viranhaltijoiden päätösten otto-oikeus / CaseM
§ 33 Viranhaltijapäätökset 2020 / Henkilöstöpäätökset

References: § 29

§ 28

§ 30

§ 31

§ 32

§ 33